text: Video: Politikere stempler ind på fabrik
  22 september 2014 kl. 11.17
  Politikerne i plan- og teknikudvalget i Varde Kommune stemplede mandag morgen ind på fabrikken Kvist Industries i Årre, da de skiftede de sædvanlige mødelokaler ud med et møde i det virkelige liv.
  Varde kommune blev for kort tid siden kåret som årets højdespringer i Dansk Industris erhvervsklima-undersøgelse
  For at markere, at politikerne mener det alvorligt, når de siger, at de gerne vil i tættere dialog med virksomhederne i kommunen, så var udvalgsmødet altså mandag flyttet til en af kommunens produktionsvirksomheder.
  Hør udvalgsformand Preben Friis-Hauge (V) og Jens Bach Mortensen, medejer af Kvist Industries i Årre om det utraditionelle møde - varighed 46 sekunder:
  